kedy môžem vybrať investíciu zo životného poistenia?
záleží od poisťovne a samozrejme typu produktu. poplatková štruktúra sa líši od poisťovne k poisťovni. v niektorých poisťovniach sú poplatky len 10 rokov, čiže po desiatom roku vyberáte bez poplatkov – to, čo ste vložili (a aj viac v závislosti od zvolenej stratégie investovania) dostanete naspäť. v iných poisťovniach sú poplatky 30 rokov, čiže až po tridsiatom roku vyberiete bez poplatku. a v niektorých ďalších poisťovniach sú poplatky po celé obdobie trvania zmluvy, to znamená, že nikdy nevyberiete to, čo ste tam navkladali, ale menej.
životné poistenie pre deti je vhodné už od narodenia. prečo? treba si položiť otázku: kedy sa deťom deje najviac úrazov? väčšina poisťovní ponúka krytie pre deti, ktoré zahŕňa nepredvídané životné udalosti – úraz či choroba, ale zároveň umožňuje tvoriť finančnú rezervu napríklad na štúdium, či inú finančnú pomoc (dofinancovanie hypotéky na prvý byt,…)